**Farské oznamy**

**Dvadsiata šiesta nedeľa v cezročnom období – rok C (28. 9. 2025)**

|  |  |  |
| --- | --- | --- |
| Pondelok | Sv. Michala, Gabriela a Rafaela, archanjelov | 17.30 |
| Utorok | Sv. Hieronyma, kňaza a učiteľa Cirkvi | 7.00 |
| Streda | Sv. Terézie od Dieťaťa Ježiša, panny a učiteľky Cirkvi | 17.30 |
| Štvrtok | Svätých anjelov strážcov – prvý štvrtok | 17.30 |
| Piatok | O Najsvätejšom srdci Ježišovom – prvý piatok | 17.00 |
| Sobota | Sv. Františka Assiského | 7.00 a 17.00 Oblazov |
| Nedeľa | Dvadsiata siedma nedeľa v cezročnom období | 8.00 a **10.30 pri obecnom úrade** |

Dnes o 15.00-17.00 pozývam deti do pastoračného centra na Misijné zrnko. Na začiatku sa deti spoločne modlia ruženec za misionárov po celom svete a potom od 15.30 sa spoločne hrajú alebo umelecky niečo tvoria.**Tento** týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Deti, ktoré boli tento rok na prvom sv. prijímaní pozývam začať si robiť zasvätenie sa Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 16.30 a v piatok od 15.00hod. V piatok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

Po prvom úspešnom kurze Alfy pre dospelých, ponúkame druhý kurz od 3.11. vždy v pondelok od 18.30 do 20.00. Prosím, aby ste si nad tým porozmýšľali a záujemci nech sa prihlásia v sakristii. Je to séria 16-tich stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.

**V stredu 1.10**. o 18.30 pozývam na prvé stretnutie sa s Božím slovom pre dospelých formou lectio divina. Slúži na prehĺbenie života s Ježišom skrze Božie slovo. **V piatok o 18.00** pozývam mládež, ktorá by sa chcela pravidelnejšie stretávať a tak kráčať spolu s Ježišom svojim životom na stretnutie do pastoračného centra. Budeme sa snažiť zodpovedať si na otázku ako s Ježišom ďalej? **Na** budúcu nedeľu 5.10. o 10.30 by sme slávili sv. omšu spolu so združením poľovníkov Zora Kotešová ku cti sv. Huberta pri obecnom úrade. Po sv. omši bude zabezpečené občerstvenie. **Prosím** mužov o brigádu 11.10. do 12.00. Chceli by sme dokončiť čo najviac.

Chcem sa poďakovať za vaše modlitby a obety. Dnes zvlášť všetkým, ktorí akýmkoľvek spôsobom dopomohli k požehnanému prežitiu farského dňa, či už ho podporili finančne alebo materiálne alebo pridaním ruky k dielu. Ďalej ďakujem za kvetinovú výzdobu, finančnú podporu našej farnosti. Na budúci týždeň prosím o upratovanie skupinu č.4. Dávam do pozornosti seriál The Chosen. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému. Na budúcu nedeľu bude prvonedeľná zbierka pre potreby našej farnosti.